এর পরের বছর ২০১৪ সালে মার্কিন মুলুক ছেড়ে ভারতে ফিরে আসেন মণীষা। মণীষার মতে, তখনও মহিলারা এই দুনিয়ায় খুব কমই সামনে আসছেন। কারণ হিসাবে তাদের সঠিক পরামর্শদাতার অভাব এবং স্কুল জীবন থেকেই মেয়েদের তথ্য প্রযুক্তির বিষয়ে উৎসাহ দেওয়ার ক্ষেত্রে খামতিকে তুলে ধরেছেন তিনি। কিন্তু এসবের উর্দ্ধে উঠে লজিস্টিক ব্যবসায় ক্রমশ সাফল্যের সিঁড়ি বেয়ে উঠতে থাকেন মণীষা‌। তাঁর নিজের উপলব্ধীর কথা জানাতে গিয়ে মণীষা বলেন, সেই সময়গুলোয় খুব খারাপ লাগত যখন বিভিন্ন সংস্থার বড়কর্তাদের সঙ্গে তাঁকে বৈঠক করতে হত। কারণ ওসব বৈঠকে প্রায়শই কোনও মহিলাকে পেতেন না তিনি। এটা তাঁকে অবাক করত, নিরা‌স করত। তাই নিজের সংস্থায় কাজ করা মহিলাদের মণীষা নেতৃত্বের ভূমিকায় দেখতে পছন্দ করতেন। তারা নিজেরা কোনও ব্যবসা শুরু করছে দেখলে এখনও খুশি হন মণীষা।পাশাপাশি লজিনেক্সটের পুরো টিমটাকে নিয়ে কাজ করার সময় কখনও বস হিসাবে নয়, বরং নেতা হিসাবে নিজেকে তুলে ধরার চেষ্টা করেছেন মণীষা। যা তার টিমকে আরও ভাল কাজ করায় উৎসাহ জুগিয়েছে। মণীষার মতে, সবসময়েই তাঁর চেষ্টা থাকে তাঁর টিম যেন কোনও সুযোগ হাতছাড়া না করে। এজন্য তাদের যথেষ্ট ‌ও পেশাদার হিসাবে তালিম দেন তিনি।